શંકરલાલ હરજીવનદાસ શાહે પોતાના ત્રણ – ચાર ગાંધીવાદી મિત્રો સાથે મળી કપડવંજ ખાતે 78 વર્ષ અગાઉ કપડવંજ કેળવણી મંડળની સ્થાપના કરી હતી. સ્વ. શંકરલાલ સમજતા હતાં કે કપડવંજનો સાબુ અને કાચનો ઉદ્યોગ આગામી સમયમાં લુપ્ત થશે એટલે ખૂબ મનોમંથન બાદ કેળવણીને પ્રાધાન્ય આપી બાળકો, યુવાન – યુવતીઓને શિક્ષણ, સંસ્કાર અને સ્પોર્ટસમાં જોડી સમગ્રતયા વિકસવા માટે બુનિયાદી શિક્ષણ આપતી શાળા શરૂ કરી.